En almindelig patruljekørsel i Vollsmose tirsdag 9. juni 2015 udviklede sig dramatisk, da politiet blev overfaldet med stenkast og brandbomber. Betjentene i patruljevognen tilkaldte forstærkning, hvorefter en større politistyrke blev sendt til området, hvor op mod 50 personer var samlet.

- Så bliver vi igen mødt med stenkast, og der bliver kastet flere molotovcocktails, fortalte vagtchef Hans Frederiksen fra Fyns Politi til TV 2/Fyn dengang.

Mens politiet var ved at samle styrkerne ved nærpolitistationen, dukkede fire personer op i en bil og provokerede betjentene. Derefter blev de anholdt. Siden har Fyns Almennyttige Boligselskab forsøgt at smide familien til en af gerningsmændene ud af deres lejlighed i Vollsmose, skriver TV 2/Fyn.